2. ΠΡΟΕΔΡΙΚΟΝ ΔΙΑΤΑΓΜΑ της 1/10 Ιουλ. 1933 (ΦΕΚ Α΄ 185) Περί τροποποιήσεως και συμπληρώσεως του από 16/18 Ιαν. 1932 Δ/τος περί ιδρύσεως Ταμείου εργασίας ηθοποιών και περί του τρόπου αποδόσεως ποσοστού υπέρ του Ταμείου τούτου. Έχοντες υπ’ όψιν το άρθρ. 2 του Νόμ. 4615 της 26 Απρ. 1930 "περί ιδρύσεως Εθνικού Θεάτρου" το εδάφ. 3 του μόνου άρθρου του από 4 Αυγ. 1923 Ν.Δ/τος "περί τροποποιήσεως του περί δημοσίων θεαμάτων Νόμου" και μετά γνώμην του Συμβουλίου της Επικρατείας, προτάσει των Υπουργών των Οικονομικών, της Παιδείας και Θρησκευμάτων και της Εθνικής Οικονομίας, απεφασίσαμεν και διατάσσομεν. Άρθρ.1.-Προκειμένου περί μελοδραματικών θιάσων, επιτρέπεται η δια δανείου ενίσχυσις υπό του Ταμείου (μέχρι δύο κατ’ ανώτατον όριον θιάσων δι’ έκαστον έτος και εφ’ όσον οι ενισχυόμενοι δια δανείου τοιούτοι θίασοι είναι κατά την κρίσιν του Διοικητικού Συμβουλίου του Ταμείου αρτίως κατηρτισμένοι). Οι εντός ( ) περιορισμοί δέον να θεωρηθώσι καταργηθέντες δια του κατωτέρω Νόμ. 471/1943. Άρθρ.2.-Δια του κατά το άρθρ. 4 του από 16/18 Ιαν. 1932 Δ/τος συμφωνητικού καθορίζεται και η υποχρέωσις των συνεταιρικών θιάσων όπως καταθέτουν εις το Ταμείον εκ των εισπράξεων εκάστης παραστάσεως αφαιρουμένου του φόρου, ποσοστόν οριζόμενον υπό του Δ. Συμβουλίου μέχρις εξοφλήσεως των παρεχομένων δανείων. Η κατά το αυτό άρθρον υποχρέωσις των δανειζομένων θιάσων περί καταβολής ποσοστού 2% καταργείται. Άρθρ.3.-(Τροποποιείται το άρθρ. 5 Π.Δ. 16/18 Ιαν. 1932 το οποίον έχει ήδη τροποποιηθή εκ νέου δια του Β.Δ. 8/8 Μαΐου 1958). Άρθρ.4.-Το Δ. Συμβούλιον α)διοικεί το Ταμείον, β)διαχειρίζεται τα κεφάλαια αυτού, και επιδιώκει την προσφορωτέραν και ασφαλεστέραν επένδυσιν αυτών δια της ανεγέρσεως θεάτρων και της προσκτήσεως άλλων προσοδοφόρων ακινήτων εν Αθήναις, γ)συνάπτει προς τον σκοπόν τούτον δάνεια επί εγγυήσει μέρους ή του όλου των προσόδων του Ταμείου, δ)συνιστά Γραφείον Εργασίας, ε)διορίζει τον ταμίαν όστις διεξάγει όλην την υπηρεσίαν του Ταμείου και διευθύνει και το Γραφείον Εργασίας, ς)προσλαμβάνει δακτυλογράφον και ζ)καθορίζει την μισθοδοσίαν των υπαλλήλων τούτων. Σελ. 1050 "η)Δύναται επίσης προς καταπολέμησιν της ανεργίας του θεατρικού επαγγέλματος δια της εξασφαλίσεως θεατρικής στέγης να προβαίνη εις αγοράν Θεάτρων και εν ταις επαρχίαις, έτι δε να παρέχη ενυπόθηκα δάνεια, επί τω νομίμω τόκω, εις Δήμους ή Κοινότητας προς αποπεράτωσιν ανεγειρομένων υπ’ αυτών Θεάτρων ή αιθουσών Συναυλιών εν Επαρχίαις δυναμένων να χρησιμοποιηθούν και ως Θέατρα ή προς επισκευήν υπαρχόντων τοιούτων. Το ποσόν των δανείων τούτων χορηγείται εκ των διαθεσίμων κεφαλαίων του Ταμείου Εργασίας Ηθοποιών, μετά την εξάντλησιν των υπό των ειρημένων Νομικών Προσώπων διατιθεμένων προς τον σκοπόν τούτον χρηματικών κεφαλαίων των και δύναται να ανέλθη μέχρι του ενός τρίτου της αξίας του ανεγειρομένου κτίσματος εν πάση δε περιπτώσει δεν δύναται να υπερβαίνη τας δραχ. 500.000". Το εδάφ. η΄ προσετέθη δια του άρθρ. 17 Ν.Δ. 4013/1959. Τα γενικά έξοδα δια την υπηρεσίαν του Ταμείου και του Γραφείου Εργασίας δεν δύναται να υπερβώσι τας δραχ. 80.000 ετησίως. Δια του εσωτερικού κανονισμού της υπηρεσίας του Ταμείου κανονίζονται τα της λειτουργίας του Γραφείου Εργασίας και τα του προσωπικού αυτού εν γένει. Άρθρ.5.-Από της ισχύος του παρόντος Δ/τος αρχομένης από της δημοσιεύσεως αυτού εις την Εφημερίδα της Κυβερνήσεως καταργείται πάσα διάταξις αντίθετος προς τ’ ανωτέρω. Εις τους Υπουργούς της Παιδείας και της Εθνικής Οικονομίας ανατίθεμεν την δημοσίευσιν και εκτέλεσιν του παρόντος Δ/τος. 31.Ξ.δ.2 Ταμείο Εργασίας Ηθοποιών 